উইকিমিডিয়া ফাউন্ডেশন

উইকিমিডিয়া ফাউন্ডেশন একটি আন্তর্জাতিক অলাভজনক প্রতিষ্ঠান। এর প্রধান কার্যালয় মার্কিন যুক্তরাষ্ট্রের ক্যালিফোর্নিয়া অঙ্গরাজ্যের সান ফ্রান্সিস্কো শহরে। প্রাথমিকভাবে প্রতিষ্ঠানটির কার্যক্রম ফ্লোরিডাতে শুরু করা হয় এবং সেই রাজ্যের আইন অনুযায়ী এটি প্রতিষ্ঠা করা হয়েছিল। উইকিমিডিয়া ফাউন্ডেশন ইন্টারনেট ভিত্তিক বেশকিছু সমন্বিত উইকি প্রকল্প পরিচালনা করে থাকে। এর মধ্যে রয়েছে উইকিপিডিয়া, উইকিঅভিধান, উইকিউক্তি, উইকিবই (উইকিশৈশবসহ), উইকিউপাত্ত, উইকিমিডিয়া কমন্স, উইকিপ্রজাতি, উইকিসংবাদ, উইকিবিশ্ববিদ্যালয়, উইকিমিডিয়া ইনকিউবেটর এবং । প্রকল্পগুলির মধ্যে অন্যতম প্রধান ইংরেজি উইকিপিডিয়া, বিশ্বব্যাপী সর্বাধিক ভিজিট করা প্রথম ১০টি সাইটের একটি।

জুলাই ২০, ২০০৩ সালে উইকিপিডিয়ার সহপ্রতিষ্ঠাতা জিমি ওয়েলস আনুষ্ঠানিকভাবে উইকিমিডিয়া প্রতিষ্ঠার ঘোষণা দেন, যিনি বোমিস নামের প্রতিষ্ঠানটির তত্ত্বাবধায়নে উইকিপিডিয়া পরিচালনা করছিলেন।

পরিচালনা 
২০১৩ সালে, সু গার্ডনার নির্বাহী পরিচালক ছিলেন।

২০১৫ সালে, প্যাট্রিসিও লরেন্ট উইকিমিডিয়া ফাউন্ডেশন বোর্ডের চেয়ারম্যান ছিলেন।

২০১৬ সালে, ক্যাথরিন মাহের নির্বাহী পরিচালক হন।

২০১৮ সালে, মারিয়া সেফিদারি বোর্ডের চেয়ারম্যান।

২০২২ সালে ক্যাথরিন মাহের স্থলাভিষিক্ত হয়ে মারিয়ানা ইস্কান্দার প্রধান নির্বাহী কর্মকর্তা হন।

ট্রাস্টি বোর্ড 
উইকিমিডিয়া ফাউন্ডেশনের ট্রাস্টি বোর্ড ফাউন্ডেশনের সমস্ত অর্থনৈতিক বিষয়গুলির চূড়ান্ত কর্তৃত্ব বহন করে। ২০০৮ সাল থেকে এটি দশ জন সদস্য নিয়ে গঠিত হয়। যেখানে,
 তিন জন, বিভিন্ন উইকিমিডিয়া প্রকল্প দ্বারা সম্প্রদায় দ্বারা নির্বাচিত;
 দুই জন, উইকিমিডিয়া অনুমোদিত (চ্যাপ্টার, বিষয়ভিত্তিক সংস্থা এবং ব্যবহারকারী গোষ্ঠী) দ্বারা নির্বাচিত;
 বোর্ড কর্তৃক নিযুক্ত চার জন;
 সম্প্রদায়ের প্রতিষ্ঠাতা জিমি ওয়েলসের জন্য একটি এমেরিটাস অবস্থান।

উপদেষ্টা বোর্ড 
ফাউন্ডেশনের একটি উপদেষ্টা বোর্ডও রয়েছে, বিশেষজ্ঞদের একটি আন্তর্জাতিক নেটওয়ার্ক যারা আইন, সাংগঠনিক উন্নয়ন, প্রযুক্তি, নীতি এবং আউটরিচ সহ বিভিন্ন ক্ষেত্রে ফাউন্ডেশনকে নিয়মিত অর্থপূর্ণ সহায়তা দিতে সম্মত হয়েছে।

উইকিমিডিয়া প্রকল্পসমূহ 

যে তারিখে উইকিমিডিয়ার কোন প্রকল্প আনুষ্ঠানিকভাবে প্রকাশ করা হয়েছে অথবা বেটা সংস্করণ ব্যবহারের জন্য উন্মুক্ত করা হয়েছে সেই তারিখটি প্রকাশের তারিখ কলামে দেখানো হয়েছে।

প্রযুক্তি 
উইকিমিডিয়া ফাউন্ডেশন নিজস্ব হার্ডওয়্যার রক্ষণাবেক্ষণ করে। এটি মিডিয়াউইকি প্ল্যাটফর্মসহ অন্যান্য অনেক প্রকল্প পরিচালনায় ব্যবহৃত হয়।

হার্ডওয়্যার

স্থানীয় চ্যাপ্টার 

উইকিমিডিয়া প্রকল্পগুলো বিশ্বব্যাপী তার কার্যক্রম পরিচালনা করে থাকে। সাংগঠনিক কার্যক্রম সফলভাবে পরিচালনা করার জন্য উইকিমিডিয়া তার সহায়ক সংগঠনের একটি আন্তর্জাতিক নেটওয়ার্ক তৈরি করার লক্ষ্যে কাজ করে যাচ্ছে।

উইকিমিডিয়া ফাউন্ডেশনের স্থানীয় চ্যাপ্টার হচ্ছে আত্মনির্ভরশীল সংগঠন যারা উইকিমিডিয়া ফাউন্ডেশনের সাথে একই লক্ষ্যে বিশ্বাসী এবং সেই লক্ষ্য অর্জনে সহায়তা করার জন্য নির্দিষ্ট ভৌগোলিক পরিসীমায় কাজ করে থাকে। এই স্থানীয় চ্যাপ্টারগুলো উইকিমিডিয়া ফাউন্ডেশন, উইকিমিডিয়া সম্প্রদায় এবং উইকিমিডিয়া প্রকল্পগুলোকে নানাভাবে সহায়তা করে থাকে, যথা- অনুদান সংগ্রহ, স্থানীয় অনুষ্ঠানসমূহ আয়োজন এবং উন্মুক্ত তথ্য, উইকি সংস্কৃতি ও উইকিমিডিয়া সম্পর্কে সাধারণ মানুষের কাছে তথ্য পৌঁছে দেওয়া ও সচেতনতা তৈরি।

উইকিম্যানিয়া

তথ্যসূত্র

বহিঃসংযোগ 

 উইকিমিডিয়া ফাউন্ডেশন ওয়েবসাইট
 উইকিমিডিয়া ব্লগ
 Wikimedia technical blog
 উইকিমিডিয়া ফাউন্ডেশন বার্ষিক প্রতিবেদন
 
 Libera Chat irc -তে উইকিমিডিয়া চ্যানেল
 
 Public Record for Wikimedia Foundation Inc. from Florida Department of State web site
 Sheldon Rampton's WikiEN-l post

 
অলাভজনক সংগঠন
ওপেনকর্পোরেটসের জোট
জিমি ওয়েলস
২০০৩-এ প্রতিষ্ঠিত সংগঠন
উইকি সম্প্রদায়